42. ΠΡΟΕΔΡΙΚΟ ΔΙΑΤΑΓΜΑ υπ' αριθ. 372 της 4/12 Ιουλ. 1988 (ΦΕΚ Α' 168) Καθορισμός θέσεων διοικητικών υπαλλήλων στις οποίες διορίζονται χωρίς διαγωνισμό οι μη κρινόμενοι διοριστέοι σε θέση ισόβιου δικαστικού λειτουργού. Έχοντας υπόψη: 1.Τις διατάξεις του άρθρ. 116 του Νόμ. 1578/85 (Α΄ 219/23.12.1985). 2.Την 110/1988 γνωμοδότηση του Συμβουλίου της Επικρατείας, με πρόταση του Αντιπροέδρου της Κυβέρνησης και Υπουργού Δικαιοσύνης, αποφασίζουμε: Άρθρο μόνο.-1.Οι δόκιμοι εισηγητές του Συμβουλίου της Επικρατείας και του Ελεγκτικού Συνεδρίου, πάρεδροι πρωτοδικείου των πολιτικών και τακτικών διοικητικών δικαστηρίων και πάρεδροι εισαγγελίας, οι οποίοι, μετά τη συμπλήρωση της δοκιμαστικής υπηρεσίας, κρίνονται από το οικείο Ανώτατο Δικαστικό Συμβούλιο μη διοριστέοι σε θέση ισόβιου δικαστικού λειτουργού, διορίζονται σε θέση διοικητικού υπαλλήλου Β΄ βαθμού της Κεντρικής Υπηρεσίας του Υπουργείου Δικαιοσύνης, χωρίς διαγωνισμό, υπό τον όρο ότι έχουν τα προσόντα που ορίζονται από τον Υπαλληλικό Κώδικα. 2.Οι ενδιαφερόμενοι υποβάλλουν σχετική αίτηση μέσα σε προθεσμία τριών μηνών από την κοινοποίηση του π.δ/τος με το οποίο απολύονται από την υπηρεσία. 3.Η κατά την προηγουμένη παράγραφο προθεσμία, ειδικά προκειμένου περί των ήδη κριθέντων μη διοριστέων σε θέση ισόβιου δικαστικού λειτουργού από την έναρξη της ισχύος του Νόμ. 1578/1985 μέχρι σήμερα, αρχίζει από τη δημοσίευση του παρόντος π.δ/τος στην Εφημερίδα της Κυβέρνησης. (Αντί για τη σελ. 146,05 (β) Σελ. 146,05(γ) Τεύχος 1217 – Σελ. 13 Οργανισμός των Δικαστηρίων 6.Β.α.42 